# data[].attributes.body
Οι εργασίες θα βαθμολογηθούν με άριστα το 10 και θα συμψηφιστούν με τα τεστ.

Μπορείτε να τις παραδώσετε ως τις 26 Απριλίου. Θα τις δεχτώ και σε φυσική μορφή ή/και σε ηλεκτρονική μορφή. Η εργασία καθενός είναι αυστηρά προσωπική για να μπορέσω να αξιολογήσω τον καθένα ατομικά.

Επιλογή θεμάτων

1.  Να γράψετε την περίληψη της Τρικυμίας του Σαίξπηρ και λίγα λόγια για τον Σαίξπηρ. Πώς εκμεταλλεύεται η Δαρλάση την Τρικυμία στο Αγόρι στο θεωρείο;  Πώς κρίνετε το τέλος του βιβλίου;

2. Να αναζητήσετε την ιστορία του Ιάπωνα καπετάνιου που έπαιξε σοβαρό ρόλο στη διάσωση των Ελλήνων της Σμύρνης το 1922. Πώς εκμεταλλεύεται η Δαρλάση αυτό το ιστορικό γεγονός στο Αγόρι στο θεωρείο; Πώς κρίνετε το τέλος του βιβλίου;

# data[].attributes.headline
Και για να ξέρετε: Η συγγραφέας μας πάει για παγκόσμιο βραβείο!

# data[].attributes.subject
Και για να ξέρετε: Η συγγραφέας μας πάει για παγκόσμιο βραβείο!

# data[].attributes.attachment_link.readable_text
Το Διοικητικό Συμβούλιο του Ελληνικού Τμήματος της ΙΒΒΥ ανακοίνωσε τις υποψηφιότητες για το βραβείο Hans Christian Andersen 2024. Υποψήφιες είναι η συγγραφέας Αγγελική Δαρλάση και η εικονογράφος Κέλλυ Ματαθία-Κόβο.

Ομάδα 018

Η συγγγραφέας βιβλίων για παιδιά Αγγελική Δαρλάση και η εικονογράφος Κέλλυ Ματαθία-Κόβο επελέγησαν από το ελληνικό τμήμα της IBBY ως υποψήφιες για τα βραβεία Χανς Κρίστιαν Άντερσεν 2024.

[...] αποκαλείται "το Βραβείο Νόμπελ για την παιδική λογοτεχνία".

Tα Λογοτεχνικά Βραβεία Χανς Κρίστιαν Άντερσεν είναι δύο βραβεία λογοτεχνίας που απονέμονται κάθε δύο χρόνια από την Διεθνή Επιτροπή Βιβλίων για Νέους (International Board on Books for Young People - IBBY), ως αναγνώριση ενός εν ζωή συγγραφέα και ενός εν ζωή εικονογράφου για την "συνεισφορά τους στην παιδική λογοτεχνία". Το βραβείο για τον συγγραφέα ξεκίνησε να απονέμεται το 1956 και το βραβείο για τον εικονογράφο το 1966. Η αναγνώριση του βραβείου είναι τέτοια που έχει επικρατήσει να αποκαλείται "το Βραβείο Νόμπελ για την παιδική λογοτεχνία".

Τα βραβεία αυτά φέρουν το όνομα του Χανς Κρίστιαν Άντερσεν, του Δανού συγγραφέα παραμυθιών του 19ου αιώνα. Κάθε νικητής λαμβάνει το μετάλλιο Χανς Κρίστιαν Άντερσεν, ένα χρυσό μετάλιο με την προτομή του Άντερσεν. Τα μετάλλια παρουσιάζονται στο συνέδριο της ΙΒΒΥ. Τα βραβεία Άντερσεν απονέμονται υπό την αιγίδα της Βασίλισσας Μαργκρέτε Β' της Δανίας.
Ευγένιος Τριβιζάς, η μεγαλύτερη ελληνική επιτυχία
Έλληνας ή Ελληνίδα δημιουργός δεν έχει κερδίσει ποτέ το βραβείο. Το 2006, ο Ευγένιος Τριβιζάς είχε μπει στη βραχεία λίστα των πέντε φιναλίστ κάτι που συνιστά και την υψηλότερη διάκριση για τη χώρα μας, έως τώρα.

Το 2022 τιμήθηκε η Γαλλίδα συγγραφέας Μαρί Οντ Μιράιγ. Τελευταίο της βιβλίο που έχει κυκλοφορήσει στα ελληνικά είναι το μυθιστόρημα Ο αδελφός μου, έτσι απλά (μετφρ. Αναστασία Παπασταθοπούλου, εκδ. Κέδρος). Το 2020 είχε βραβευτεί η Αμερικανίδα Τζάκλιν Γούντσον, συγγραφέας, μεταξύ άλλων, του μυθιστορήματος για παιδιά και εφήβους Αν έρθεις σαν τον άνεμο (μετφρ. Αργυρώ Πιπίνη, εκδ. Πατάκη).

Όπως ανακοίνωσε πρόσφατα η IBBY International Board on Books for Young People πρόεδρος της επιτροπής για το Βραβείο Χανς Κρίστιαν Άντερσεν 2024, είναι η εικονογράφος Anastasia Arkhipova.

# data[].attributes.attachment_link.keywords[]
ibby - κύκλος του ελληνικού παιδικού βιβλίου

# data[].attributes.attachment_link.keywords[]
κέλλυ ματαθία-κόβο

# data[].attributes.attachment_link.keywords[]
αγγελική δαρλάση

# data[].attributes.attachment_link.title
Αγγελική Δαρλάση και Κέλλυ Ματαθία-Κόβο: Υποψήφιες για τα βραβεία Χανς Κρίστιαν Άντερσεν 2024

# data[].attributes.attachment_link.description
Το Διοικητικό Συμβούλιο του Ελληνικού Τμήματος της ΙΒΒΥ ανακοίνωσε τις υποψηφιότητες για το βραβείο Hans Christian Andersen 2024. Υποψήφιες είναι η συγγραφέας Αγγελική Δαρλάση και η εικονογράφος Κέλλυ Ματαθία-Κόβο. Ομάδα 018 Η συγγγραφέας βιβλίων για παιδιά Αγγελική Δαρλάση και η εικονογράφος Κέλλυ Ματαθία-Κόβο επελέγησαν από το ελληνικό τμήμα της IBBY ως υποψήφιες για τα βραβεία Χανς Κρίστιαν Άντερσεν 2024.

# data[].attributes.headline
Μικρασιατική καταστροφή

# data[].attributes.subject
Μικρασιατική καταστροφή

# data[].attributes.attachment_link.title
ΣΜΥΡΝΗ 1922   ΜΙΚΡΑΣΙΑΤΙΚΗ ΚΑΤΑΣΤΡΟΦΗ

# data[].attributes.headline
Και σε αυτό το άρθρο θα βρείτε τη φωτογραφία που ενέπνευσε τη συγγραφέα...

# data[].attributes.subject
Και σε αυτό το άρθρο θα βρείτε τη φωτογραφία που ενέπνευσε τη συγγραφέα...

# data[].attributes.body
https://biblioanafores.blogspot.com/2019/02/blog-post_23.html

# data[].attributes.attachment_link.readable_text
Το πόνημα της Αγελικής Δραλάση "Το αγόρι στο θεωρείο" είναι ένα εφηβικό -κι όχι μόνο!- ανάγνωσμα στο οποίο η συγγραφέας πραγματεύεται τον πόνο της απώλειας προσώπων μα και πατρίδων, την προσπάθεια να διαχειριστεί το άτομο τις οδυνηρές ανατροπές που φέρει στην ψυχοσύνθεσή του η Προσφυγιά ενώ παράλληλα υμνεί την δύναμη της Μνήμης καθώς και το βάλσαμο και την απελευθέρωση που προσφέρει η Τέχνη.

Μιλώντας για ένα πραγματικό γεγονός, αυτό της εγκατάστασης των προσφύγων της Μικρασιατικής Καταστροφής στο Δημοτικό Θέατρο Αθηνών, η συγγραφέας με ατμοσφαιρική και ρεαλιστική γραφή, πλάθει ήρωες που αγγίζουν την ψυχή του αναγνώστη παρασύροντάς τον σε μια ιστορία που πρωταγωνιστεί η ανθρωπιά, το συναίσθημα και η ελπίδα.

Η ιστορία ξεκινά με τον Δρόσο να μας αφηγείται την άφιξη του μαζί με την αδερφή του, την Αρετή, και την Δόμνα που τα αγκάλιασε σαν δικά της παιδιά να φτάνουν στο Δημοτικό Θέατρο Αθηνών. "Θα µας οδηγήσει πίσω το άρωµα από τις τριανταφυλλιές µας. Δε θα χαθούµε" λέει ο Δρόσος στην Αρετή η οποία αρνείται να μπει στο θέατρο καθώς φοβάται πως όλο και πιο πολύ απομακρύνονται από τους γονείς και την πρότερη ζωή τους, την αληθινή ζωή, την ζωή μακριά από την ορφάνια, την φτώχεια και την ανασφάλεια της προσφυγιάς.

Όπως και οι άλλοι πρόσφυγες έτσι κι αυτοί θα εγκατασταθούν τελικά σε ένα από τα 81 θεωρεία του θεάτρου που το 1922 προκειμένου να αντιμετωπιστεί το προσφυγικό ζήτημα χρησιμοποιήθηκε ώστε να στεγάσει τις κατατρεγμένες από την Ιστορία ψυχές με την Αρετή να το χαρακτηρίζει τόσο σπαρακτικά ε ύστοχα για τον αναγνώστη ως κουκλόσπιτο αφού στα μάτια της μοιάζει σαν το κοριτσίστικο παιχνίδι με τα πολλά δωματιάκια παραταγμένα το ένα δίπλα στο άλλο, στα οποία λείπει ο ένας τοίχος κάνοντας έτσι την ζωή των ενοίκων ορατή στους πάντες. Σ' αυτά τα θεωρεία άνθρωποι στεγάζονται: Ο Δρόσος, η Αρετή, ο Σάββας που περιμένει να γυρίσει ο πατέρας του, η Ευδοξούλα που ράβει ράβει... κι οι βελονιές της ενώνουν τις κομματιασμένες καρδιές... και βιώνουν την φτώχεια, την εξαθλίωση και τον ρατσισμό. Μόνη παρηγοριά η
Τρικυμία, το θεατρικό έργο του Σαίξπηρ που ανακαλύπτουν τα παιδιά σε μια αποθήκη του θεάτρου και που αποφασίζουν να το ανεβάσουν όταν η Αρετή μην αντέχοντας όλη αυτή την κατάσταση εξαφανίζεται. Η Ευδοξούλα με πολύ φαντασία φτιάχνει τα σκηνικά, ράβει τα κουστούμια και μοιράζει ρόλους στα παιδιά ελπίζοντας πως, όταν έρθει η ώρα να ακουστούν τα λόγια του Άριελ, η Αρετή θα βγει από την κρυψώνα της... και κυρίως πως θα φωλιάσει η Ελπίδα ξανά στη καρδιά του αγοριού καθώς θα συνειδητοποιεί πως "... όλων μας οι ζωές είναι αληθινές. Ακόμα κι οι πιο δύσκολες κι οι πιο περίεργες κι οι πιο μαγικές κι οι πιο εφιαλτικές. Κι εσύ δεν μπορείς να κάνεις τίποτε άλλο παρά να τις ζεις. Ν' αναπνέεις και να κρατιέσαι με νύχια και με δόντια από τη ζωή. Να ζεις" (σελ. 156-7)

Ένα διαχρονικό κείμενο που μιλά στα παιδιά για την προσφυγιά με λόγο απλό μα τόσο τρυφερό που σίγουρα θα αγγίξει τις ψυχές τους. Κλείνοντας το βιβλίο θα πάρουν πολλές εικόνες, εικόνες αληθινές, ουσιώδεις, συγκινητικές κι αθώες όπως τις αντικρίζουν τα αθώα μάτια των παιδιών. Η απρόσμενη ανατροπή στο τέλος του δεύτερου κεφαλαίου ενσάρκωσε επιτυχώς την έννοια της Απώλειας και του ψυχικού πόνου...

Συγχαρητήρια στη συγγραφέα!

Διαβάστε το...! Είναι εξαιρετικό το να μαθαίνουν οι έφηβοι την Ιστορία μέσα από ένα λογοτεχνικό βιβλίο!

Ημερ.Εκδ.: Νοέμβρης του 2017

Σελ.: 198
Βραβείο: ΕΦΗΒΙΚΟΥ-ΝΕΑΝΙΚΟΥ ΒΙΒΛΙΟΥ για το 2018
ΑΠΟ ΤΟΝ ΚΥΚΛΟ ΤΟΥ ΕΛΛΗΝΙΚΟΥ ΠΑΙΔΙΚΟΥ ΒΙΒΛΙΟΥ

# data[].attributes.attachment_link.authors[].name
Δήμητρα Κωλέτη

# data[].attributes.attachment_link.title
Το αγόρι στο θεωρείο-Αγγελική Δαρλαση

# data[].attributes.attachment_link.description
Το πόνημα της Αγελικής Δραλάση "Το αγόρι στο θεωρείο" είναι ένα εφηβικό -κι όχι μόνο!- ανάγνωσμα στο οποίο η συγγραφέας πραγματεύεται τον πόνο της απώλειας προσώπων μα και πατρίδων, την προσπάθεια να διαχειριστεί το άτομο τις οδυνηρές ανατροπές που φέρει στην ψυχοσύνθεσή του η Προσφυγιά ενώ παράλληλα υμνεί την δύναμη της Μνήμης καθώς και το βάλσαμο και την απελευθέρωση που προσφέρει η Τέχνη .

# data[].attributes.headline
Τι αισθάνεσαι και σκέφτεσαι όταν ακούς τη λέξη «πρόσφυγας» ή/και «προσφυγιά»;  (να γράφεις το όνομά σου όταν απαντάς)

# data[].attributes.subject
Τι αισθάνεσαι και σκέφτεσαι όταν ακούς τη λέξη «πρόσφυγας» ή/και «προσφυγιά»;  (να γράφεις το όνομά σου όταν απαντάς)

# data[].attributes.body
Διαβάστε το Κεφάλαιο 1
Να γράψετε κάτι που σας εντυπωσίασε ή σας προβλημάτισε ή απλά σας κίνησε την περιέργεια. Να αναφέρετε σε ποια σελίδα βρίσκεται και να το συνοδέψετε είτε μια εικόνα που ταιριάζει είτε μια μουσική.